účinok antikoncepcie pri užívaní antibiotík
Dobrý de,užívam hormonálnu antikoncepciu KarHla, som v polovici blistra a dnes mám začať užívať ATB Azitrox 500.Majú tieto lieky vplyv na antikoncepciu, ako dlho sa treba chrániť? Ďakujem
Dobrý deň,
ďakujeme za Vašu otázku.
Medzi antikoncepciou Karhla a antibiotikami Azitrox nebolo pozorované vzájomné ovplyvnenie účinku. Uvedená kombinácia sa javí byť bezpečná a za predpokladu pravidelného užívania antikoncepcie sa predpokladá aj zachovanie účinku. Pri užívaní antibiotík však môže dôjsť ku potlačeniu (narušeniu) mikroflóry čreva, čoho následkom môže byť zoslabenie účinku perorálnej antikoncepcie a riziku jej zlyhania. Z tohto dôvodu sa odporúča preventívne používať aj inú metódu antikoncepcie (napríklad kondóm) počas liečby, ako aj minimálne 7 dní po skončení užívania antibiotík.
Prajem pekný zvyšok dňa.
S pozdravom
Mgr. Emma Halás Haluščíková